Καλλίπολη (Πειραιάς)

Η Νέα Καλλίπολη ή απλά Καλλίπολη, αποτελεί συνοικία του Πειραιά. Καταλαμβάνει το μεγαλύτερο μέρος του κέντρου της Πειραϊκής χερσονήσου, ενώ βρίσκεται σε κοντινή απόσταση από το κέντρο του Πειραιά και το λιμάνι. Είναι μια από τις πιο γνωστές, αλλά και πιο πυκνοκατοικημένες περιοχές του Πειραιά, η οποία έχει πάρει το όνομά της από την ομώνυμη Χερσόνησο της Ανατολικής Θράκης.

Θέση
<td width = 25% align="center">Βορειοδυτικά:Χατζηκυριάκειο
Βόρεια: Υδραίικα
Βορειοανατολικά:Υδραίικα
<tr>
Δυτικά:Πειραϊκή
Καλλίπολη
Ανατολικά:Φρεαττύδα
 <tr><td width = 35% align="center">Νοτιοδυτικά:Πειραϊκή

<td width = 40% align="center">Νότια:Σαρωνικός Κόλπος

<td width = 25% align="center">Νοτιοανατολικά:Άγιος Βασίλειος

Η Νέα Καλλίπολη είναι μια από τις νεότερες συνοικίες της πόλης του Πειραιά και ορίζεται ως η περιοχή που περιβάλλεται από τις ακτές της Πειραϊκής χερσονήσου συνορεύοντας με τις συνοικίες του Χατζηκυριάκειου, της Πειραϊκής, του Αγίου Βασιλείου, των Υδραίικων και της Πηγάδας. 

Περιλαμβάνει το μεγαλύτερο μέρος του κέντρου της Πειραϊκής χερσονήσου ανάμεσα στις οδούς Σαχτούρη, Γ.Θεοτόκη, Κλεισόβης/Καρπάθου και Στ. Δραγούμη, ενώ στα νότια βρέχεται απο τον Σαρωνικό Κόλπο. Πήρε το όνομα της από την χερσόνησο Καλλίπολη της Ανατολικής Θράκης από την οποία ήρθε το μεγαλύτερο μέρος των προσφύγων της συνοικίας μετά την Μικρασιατική καταστροφή. Η περιοχή του Αγίου Νείλου αποτελεί υποσυνοικία της Καλλίπολης.

Ιστορία και κάτοικοι
Η περιοχή πρωτοκατοικήθηκε κατά τις πρώτες δεκαετίες του 20ού αιώνα από νησιώτες (κυρίως Υδραίους και Δωδεκανήσιους) και, μετά το 1922, από Έλληνες πρόσφυγες από την Καλλίπολη της Ανατολικής Θράκης.

Η συνοικία που αναπτύχθηκε σιγά-σιγά στους άγονους λόφους της πειραϊκής χερσονήσου παρουσίαζε τα γνωστά προβλήματα ύδρευσης, αποχέτευσης, φωτισμού και ελλιπών υποδομών όπως η πλειοψηφία των προσφυγικών συνοικιών του λεκανοπεδίου.

Επί δημαρχίας Γιάννη Παπασπύρου (1982-1986) δημιουργήθηκε αποχετευτικό δίκτυο και η συνοικία απαλλάχθηκε από τη μάστιγα των κουνουπιών. 

 Αθλητισμός 
μικρογραφία|175x175εσ|Έμβλημα του Φοίνικα.
Στην Καλλίπολη τον Σεπτέμβριο του 1949, μια παρέα φίλων αποφάσισε να ιδρύσει έναν αθλητικό σύλλογο τον Α.Φ.Μ.Σ. «ΦΟΙΝΙΞ» ή γνωστός ως απλά «Φοίνικας», όπου εκτός από τον αθλητισμό άρχισε να καλύπτει και άλλες κοινωνικές, μορφωτικές και πολιτιστικές δραστηριότητες. Είναι ερασιτεχνικό αθλητικό σωματείο, όπου διαθέτει τμήματα καλαθοσφαίρισης ανδρών και γυναικών, καθώς και τμήματα  πετοσφαίρισης γυναικών. 

Λεωφορειακές Γραμμές

 Πλατείες 
Η Καλλίπολη διαθέτει τρεις μεγάλες κεντρικές πλατείες, την πλατεία Σερφιώτου, την πλατεία Πηγάδας (πρώην πλατεία Καλαβρύτων) και την πλατεία Καρπάθου. Η πλατεία Καρπάθου είναι από τις μεγαλύτερες πλατείες με παιδική χαρά στην περιοχή και πολλοί κάτοικοι την προτιμούν για τα παιδιά τους. 
αριστερά|μικρογραφία|213x213εσ|Η Πλατεία Πηγάδας το 2014, από τη μεριά της οδού Σαχτούρη.
μικρογραφία|191x191εσ|Πλατεία Πηγάδας το 2024, από την οδό Θεοτόκη.
Η πλατεία της Πηγάδας είναι από τις παλιότερες πλατείες του Πειραιά, κατασκευάστηκε το 1870 πολύ πριν κατοικηθεί η Καλλίπολη από τους πρόσφυγες. Η κατασκευή της πλατείας έγινε παράλληλα με την κατασκευή της γειτονικής δεξαμενής η οποία έδινε νερό στους κατοίκους του Πειραιά του 19ου αιώνα. 

Τον Φεβρουάριο του 2014 στη πλατεία Πηγάδας ξεκίνησαν έργα βιοκλιματικής ανάπτυξης με απόφαση από τον πρώην δήμαρχο Πειραιά Βασίλη Μιχαλολιάκο. Στις 17 Δεκεμβρίου του 2017, αποδόθηκε ύστερα από τελετή εγκαινίων, στους Πειραιώτες, όμορφα διακοσμημένη και φωτισμένη όπως το απαιτούσαν οι ημέρες των Χριστουγέννων που πλησίαζαν. 

Ναοί
μικρογραφία|Ο Ναός της Αγίας Παρασκευής.
Στην περιοχή υπάρχει ο ιστορικός ναός της Αγίας Παρασκευής ο οποίος οικοδομήθηκε από πρόσφυγες προερχόμενους από το Κατιρλί της Βιθυνίας στη νοτιοανατολική ακτή της Προποντίδας απέναντι από την Καλλίπολη της Ανατολικής Θράκης. Ο ναός της Αγίας Παρασκευής κτίσθηκε στα πρότυπα του ομώνυμου ναού της Αγίας Παρασκευής στο Μικρασιατικό Κατιρλί, ήταν η μια από τις δυο μεγάλες εκκλησίες του χωριού.
αριστερά|μικρογραφία|181x181εσ|Ο Ναός του Αγίου Νείλου στην Γ. Θεοτόκη
Επιπλέον στην περιοχή της Καλλίπολης υπάρχουν ο ναός του Αγίου Νείλου, ο ναός των Αγίων Αναργύρων.

Ενώ υπάρχουν και οι παλαιοημερολογίτικες εκκλησίες της Αγίας Μαρίνας και της Παναγίας της Μαρουλιανής.

Πηγές

Μεγάλο Πειραϊκό Λεύκωμα, Χρήστου Πατραγά, Εκδόσεις Μυτιληναίος, Πειραιάς, 2004

 Παραπομπές 

Εξωτερικοί σύνδεσμοι

Βόλτα στην Καλλίπολη
Συνοικίες του Πειραιά - Καλλίπολη
Το Σηματώρειον στη θέση Σταυρός Καλλιπόλεως
 Η Αγία Παρασκευή της νέας Καλλιπόλεως
Οδηγός πόλης Πειραιά
906

Καλλιπολη